2020. gada 23. aprīlī Noteikumi Nr. 235

Rīgā (prot. Nr. 27 7. §)

**Grozījumi Ministru kabineta 2020. gada 26. marta noteikumos Nr. 165 "Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem"**

Izdoti saskaņā ar

likuma "Par valsts apdraudējuma un

tā seku novēršanas un

pārvarēšanas pasākumiem sakarā ar

Covid-19 izplatību" 2. pantu un

14. pantu

Izdarīt Ministru kabineta 2020. gada 26. marta noteikumos Nr. 165 "Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem" (Latvijas Vēstnesis, 2020, 62B., 67A., 71D. nr.) šādus grozījumus:

1. Izteikt 3.1. apakšpunktu šādā redakcijā:

"3.1. kuru ieņēmumi no saimnieciskās darbības 2020. gada martā vai aprīlī, salīdzinot ar 2019. gada divpadsmit mēnešu vidējiem ieņēmumiem vai to mēnešu vidējiem ieņēmumiem, kuros uzņēmums faktiski darbojies laikposmā no 2019. gada 1. janvāra līdz 2020. gada 1. martam, samazinājušies par 30 procentiem;".

2. Izteikt 3.2. apakšpunkta ievaddaļu šādā redakcijā:

"3.2. kuru ieņēmumi no saimnieciskās darbības 2020. gada martā vai aprīlī, salīdzinot ar 2019. gada divpadsmit mēnešu vidējiem ieņēmumiem vai to mēnešu vidējiem ieņēmumiem, kuros uzņēmums faktiski darbojies laikposmā no 2019. gada 1. janvāra līdz 2020. gada 1. martam, samazinājušies par 20 procentiem, un tie atbilst vismaz vienam no šādiem kritērijiem:".

3. Svītrot 3.1 punktu.

4. Aizstāt 6. punktā skaitli "25." ar skaitli "30."

5. Aizstāt 12.14. apakšpunktā vārdus "ja krīzes" ar vārdiem "valdes loceklim, ja krīzes".

Ministru prezidents A. K. Kariņš

Ekonomikas ministrs J. Vitenbergs